**Annemiek van Vleuten** (s. 8. lokakuuta 1982 Vleuten, Utrecht) on alankomaalainen maantiepyöräilijä ja olympiavoittaja. Hän kilpailee myös ratapyöräilyssä. Hän aloitti ammattilaisuransa Vrienden van het Platteland -joukkueessa 2008, edusti DSB Bank - Nederland bloeit -tallia 2009, Nederland bloeitia 2010–2011, Rabo Women Cycling Teamia 2012–2014, Bigla Cycling Teamia 2015, Orica-AIS -joukkuetta 2016, Orica-Scottia 2017, Mitchelton-Scottia 2018–2020 ja on vuodesta 2021 kilpaillut Movistar Teamissa.

Van Vleuten voitti maailmancupin kilpailut Flanderin ympäriajon, Open De Suède Vargardan ja GP de Plouay-Bretagnen 2011. Hän voitti myös maailmancupin kokonaiskilpailun 2011. Rio de Janeiron olympialaisissa 2016 hän keskeytti maantieajon johtopaikalta noin kymmenen kilometriä ennen maalia kaaduttuaan pahannäköisesti lujavauhtisessa laskussa. Hän sai murtumia selkärankaansa ja kärsi aivotärähdyksen.

Van Vleuten voitti UCI Women's World Touriin kuuluneen Boels Rental Ladies Tourin 2017. Hän voitti samana vuonna aika-ajon maailmanmestaruuden Bergenissä 12 sekunnin erolla Anna van der Breggeniin.

Van Vleuten saavutti ratapyöräilyn MM-kilpailuissa hopeaa takaa-ajossa Apeldoornissa 2018. Hän voitti samana vuonna Giro Rosan kokonaiskilpailun yli neljän minuutin erolla Ashleigh Moolmaniin. Hän voitti myös World Tour -kilpailut La Course by Le Tour de Francen ja Boels Ladies Tourin. Innsbruckin MM-kilpailuissa hän voitti kultaa aika-ajossa puolen minuutin erolla Anna van der Breggeniin. Hän voitti UCI Women's World Tourin kokonaiskilpailun 2018. 

Van Vleuten voitti vuonna 2019 World Tour -kilpailut Strade Bianchen ja Liège–Bastogne–Liègen. Hän voitti Giro Rosan kolmen minuutin 45 sekunnin erolla Anna van der Breggeniin. Yorkshiren MM-kilpailuissa 2019 hän voitti maantieajon kultaa ajettuaan viimeiset 105 kilometriä yksinäisessä irtiotossa. Ero hopeamitalisti Anna van der Breggeniin oli lopulta kaksi minuuttia 15 sekuntia. Aika-ajossa hän saavutti pronssia.

Van Vleuten voitti 2020 jälleen Strade Bianchen. Hän voitti samana vuonna maantieajon Euroopan-mestaruuden. MM-kilpailuissa hän saavutti maantieajossa hopeaa. Vuonna 2021 hän voitti toistamiseen Flanderin ympäriajon. Vuodelle 2021 siirretyissä Tokion olympialaisissa van Vleuten voitti aika-ajon ja sai maantieajossa hopeaa. Hän voitti samana vuonna World Tour -kilpailut Donostia San Sebastián Klasikoan, Ladies Tour of Norwayn ja Challenge by La Vueltan. Flanderin MM-kilpailuissa hän saavutti sekajoukkueaika-ajoviestissä hopeaa ja henkilökohtaisessa aika-ajossa pronssia.

Vuonna 2022 Van Vleuten voitti toistamiseen Liège–Bastogne–Liègen ja kolmannen kerran Giro Rosan. Hän voitti myös Tour de France Femmes -kilpailun sekä Challenge by La Vueltan. Syyskuussa hän voitti maantieajon maailmanmestaruuden, vaikka oli murtanut kyynärpäänsä samojen kisojen sekaviestissä vain kolme päivää aiemmin. Vuonna 2023 hän voitti jälleen La Vuelta Femeninan ja Giro Donnen.

Saavutuksia
-----------

Lähteet: Cycling Archives, Pro Cycling Stats

2008
Yliopistojen MM-kilpailut, aika-ajossa hopeaa, maantieajossa pronssia
2010
Univé Worldcup Ronde Van Drenthe, toinen
Novilon Eurocup Ronde Van Drenthe, voitto
Gracia-Orlova, 2. etapin voitto
Gp Ciudad De Valladolid, kolmas
Emakumeen Bira, kokonaiskilpailussa toinen, 5. etapin voitto
La Route De France, kokonaiskilpailun ja 3. etapin voitto
2011
Trofeo Alfredo Binda, kolmas
Flanderin ympäriajo, voitto
Tour of Chongming Island, kokonaiskilpailussa toinen
Open De Suède Vargarda, voitto
GP de Plouay-Bretagne, voitto
2012
GP Stad Roeselare, voitto
GP Elsy Jacobs, kokonaiskilpailussa toinen, prologin ja 2. etapin voitto
Valkenburg Hills Classic, voitto
7-Dorpenomloop Aalburg, voitto
Emakumeen Bira, kokonaiskilpailussa kolmas, 4. etapin voitto
Maantieajon Alankomaiden-mestaruus
Olympialaiset, maantieajossa 14:s
Giro della Toscana Femminile-Memorial Michela Fanini, pistekilpailun ja prologin voitto
MM-kilpailut, maantieajossa 11:s
2013
GP Elsy Jacobs, prologin voitto
Thüringen Rundfahrt der Frauen, 3. etapin voitto
Trophée d'Or Féminin, 6. etapin voitto
Boels Ladies Tour, kokonaiskilpailussa toinen
MM-kilpailut, joukkueaika-ajossa hopeaa, maantieajossa 15:s
2014
Aika-ajon Alankomaiden-mestaruus
Giro Rosa, kokonaiskilpailussa kahdeksas, prologin ja 3. etapin voitto
Lotto Belisol Belgium Tour, kokonaiskilpailun, prologin ja 1. etapin voitto
2015
La Flèche Wallonne, toinen
GP Elsy Jacobs, kokonaiskilpailussa toinen
Emakumeen Bira, prologin voitto
Euroopan kisat, aika-ajossa pronssia, maantieajossa seitsemäs
Giro Rosa, prologin voitto
Giro della Toscana Femminile-Memorial Michela Fanini, prologin voitto
2016
GP Elsy Jacobs, pistekilpailun ja prologin voitto
Auensteiner - Radsporttage, 2a. etapin (aika-ajo) voitto
AIka-ajon Alankomaiden-mestaruus
Lotto Belgium Tour, kokonais- ja mäkikirikilpailun sekä prologin ja 3. etapin voitto
2017
Cadel Evans Great Ocean Road Race, voitto
Omloop Het Nieuwsblad, kolmas
Amstel Gold Race, kolmas
Emakumeen Saria, voitto
Emakumeen Bira, kokonaiskilpailussa toinen, 4. etapin voitto
Aika-ajon Alankomaiden-mestaruus
Giro Rosa, kokonaiskilpailussa kolmas, piste- ja mäkikirikilpailun voitto, 2. etapin ja 5. etapin (aika-ajo) voitto
La Course by Le Tour de France, voitto
Boels Rental Ladies Tour, kokonaiskilpailun, prologin ja 2. etapin (aika-ajo) voitto
UCI Women's World Tour, kokonaiskilpailussa toinen
MM-kilpailut, aika-ajossa kultaa, maantieajossa neljäs
2018
Women's Herald Sun Tour, 2. etapin (aika-ajo) voitto
Ratapyöräilyn MM-kilpailut, takaa-ajossa hopeaa
Flanderin ympäriajo, kolmas
Liège–Bastogne–Liège, kolmas
Emakumeen Bira, kokonaiskilpailussa toinen, 2. etapin (aika-ajo) voitto
Giro Rosa, kokonais- ja pistekilpailun sekä 7. (aika-ajo), 9. ja 10. etapin voitto
La Course by Le Tour de France, voitto
Veenendaal-Veenendaal Classic, voitto
Boels Ladies Tour, kokonais- ja pistekilpailun sekä prologin, 1. etapin ja 5. etapin (aika-ajo) voitto
MM-kilpailut, aika-ajossa kultaa, maantieajossa seitsemäs
UCI Women's World Tour, kokonaiskilpailun voittaja
2019
Strade Bianche, voitto
Flanderin ympäriajo, toinen
Amstel Gold Race, toinen
La Flèche Wallonne, toinen
Liège–Bastogne–Liège, voitto
Aika-ajon Alankomaiden-mestaruus
Giro Rosa, kokonais-, piste- ja mäkikirikilpailun sekä 5. etapin ja 6. etapin (aika-ajo) voitto
Boels Ladies Tour, prologin voitto
MM-kilpailut, maantieajossa kultaa, aika-ajossa pronssia
2020
Omloop Het Nieuwsblad, voitto
Emakumeen Nafarroako Klasikoa, voitto
Clasica Femenina Navarra, voitto
Durango-Durango Emakumeen Saria, voitto
Strade Bianche, voitto
EM-kilpailut, maantieajossa kultaa
Giro Rosa, 2. etapin voitto
MM-kilpailut, maantieajossa hopeaa
2021
Dwars door Vlaanderen, voitto
Flanderin ympäriajo, voitto
Amstel Gold Race, kolmas
Liège–Bastogne–Liège, toinen
Vuelta Comunitat Valenciana Feminas, kokonaiskilpailun ja 1. etapin voitto
Emakumeen Nafarroako Klasikoa, voitto
Vuelta a Burgos, kokonaiskilpailussa toinen
Olympialaiset, aika-ajossa kultaa, maantieajossa hopeaa
Donostia San Sebastián Klasikoa, voitto
Ladies Tour of Norway, kokonaiskilpailun ja 3. etapin voitto
Challenge by La Vuelta, kokonaiskilpailun sekä 2. ja 3. etapin voitto
EM-kilpailut, maantieajossa yhdeksäs
MM-kilpailut, sekajoukkueaika-ajoviestissä hopeaa, aika-ajossa pronssia
2022
Volta Comunitat Valenciana Fémines, kokonaiskilpailun ja 3. etapin voitto
Omloop Het Nieuwsblad, voitto
Strade Bianche, toinen
Flanderin ympäriajo, toinen
Vuelta a Andalucia, kokonaiskilpailussa kolmas
La Flèche Wallonne, toinen
Liège–Bastogne–Liège, voitto
Giro Rosa, kokonais- ja pistekilpailun sekä 4. ja 8. etapin voitto
Tour de France Femmes, kokonaiskilpailun sekä 7. ja 8. etapin voitto
Challenge by La Vuelta, kokonaiskilpailun ja 2. etapin voitto
MM-kilpailut, maantieajossa kultaa, aika-ajossa seitsemäs
Tour de Romandie Féminin, kokonaiskilpailussa toinen
2023
La Vuelta Femenina, kokonaiskilpailun voitto
Giro Donne, kokonais-, piste- ja mäkikirikilpailun sekä 2. 6. ja 7. etapin voitto
Tour de France Femmes, kokonaiskilpailussa neljäs
MM-kilpailut, maantieajossa kahdeksas
Tour of Scandinavia, kokonaiskilpailun voitto

Lähteet
-------

1. 1 2 3  Annemiek van Vleuten *sports-reference.com*.  Arkistoitu 14.12.2012. Viitattu 8.7.2017. (englanniksi)
2. 1 2 3 4 5  Annemiek Van Vleuten *cyclingarchives.com*. Viitattu 2.4.2018. (englanniksi)
3. 1 2 3 4 5 6 7 8 9 10 11  Annemiek van Vleuten *procyclingstats.com*. Viitattu 16.8.2023. (englanniksi)
4. ↑  Rajusti kaatuneen hollantilaispyöräilijän selkärangassa murtumia – puhuu ja on tajuissaan *aamulehti.fi*.  8.8.2017.  Arkistoitu 9.8.2016. Viitattu 7.7.2017.
5. ↑  2017 » World Championships WE - ITT (WC) *procyclingstats.com*. Viitattu 19.9.2017. (englanniksi)
6. ↑  [ 2018 » 29th Giro d'Italia Internazionale Femminile (2.WWT)
General Classification] *procyclingstats.com*. Viitattu 5.8.2018. (englanniksi)
7. ↑  2018 » World Championships WE - ITT (WC) *procyclingstats.com*. Viitattu 29.9.2018. (englanniksi)
8. 1 2  Van Vleuten and Simon Yates take the final victory in WorldTour *tellerreport.com*.  21.10.2018. Viitattu 2.11.2018. (englanniksi)
9. ↑   *procyclingstats.com*. Viitattu 21.7.2019. (englanniksi)
10. ↑  Annemiek van Vleuten goes solo to seal stunning women’s road race world title *theguardian.com*.  28.9.2019. Viitattu 29.9.2019. (englanniksi)
11. ↑  Annemiek van Vleuten gains ultimate redemption in women's cycling individual time trial  28.7.2021. Tokyo 2020.  Arkistoitu 3.8.2021. Viitattu 3.8.2021. (englanniksi)
12. ↑  Hurjassa kaatumisessa kyynärpäänsä keskiviikkona murtanut pyöräilytähti Van Vleuten kiri MM-kultaan *hs.fi*.  24.9.2022. Viitattu 27.9.2022.
13. ↑  Women’s WorldTour Ranking *uci.ch*. Viitattu 11.9.2017. (englanniksi)

Aiheesta muualla
----------------

* Kuvia tai muita tiedostoja aiheesta **Annemiek van Vleuten** Wikimedia Commonsissa